વૈશ્વિક અસ્થિર પ્રવાહને કારણે એફઆઇઆઈ કેશમાં વેચીને આઇપીઓમાં રોકાણ કરી રહી છે. હાલમાં આવેલા રાઇટ્સના ઇસ્યૂમાં એફઆઇઆઈએ નોંધપાત્ર રોકાણ કર્યું હોવાનું સૂત્રોનું કહેવું હતું. સોમવારે એફઆઇઆઈ અને ડીઆઇઆઇના અંત્યત મર્યાદીત કામકાજ જોવાયા હતા. બ્રોડબેઇઝ આંકમાં વેચવાલી યથાવત રહેતાં વધનાર અને ઘટનાર શેરોનો રેશિયો ખરાબ રહેવાની સાથે વર્ષની ઊંચી અને નીચી સપાટીને સ્પર્શનાર શેરોનો રેશિયો પણ અંત્યત ખરાબ જોવાયો હતો. વર્ષની ઊંચી 38 સ્ક્રિપ્સ સ્પર્શી હતી તો સામે 195 શેરો વર્ષના નવી તળિયાની શોધમમાં હતા. મિડ આંક 126 અને સ્મોલ કેપ આંક 147 પોઇન્ટ ઘટીને રહેતાં માર્કેટ બ્રેડથ નબળી રહીને વધનાર 869 શેરો સામે ઘટનાર 1636 શેરો હતા. સેક્ટોરલ આંકમાં એફએમસીજી 0.6 ટકા, ઇન્ડસ્ટ્રીઝ 1.8 ટકા, ટેલિકોમ 0.9 ટકા, ઓટો 1.5 ટકા, બેન્કેક્સ 0.9 ટકા, કેપિટલ ગુડ્ઝ 1.3 ટકા, કન્ઝયુમર ડ્યુરેબલ 0.7 ટકા, મેટલ એક ટકા, ઓઇલ એન્ડ ગેસ 1.5 ટકા, પાવર એક ટકા અને રિયલ્ટી આંક 1.2 ટકા ઘટ્યા હતા. સેન્સેક્સમાં તાતા મોટર્સમાં ઘટનારની યાદીમાં સૌથી મોખરે હતો અને 5.9 ટકા તૂટ્યો હતો. જેએલઆરે જંગી રોકાણ યોજના જાહેર કરતા તેની વિપરીત અસર શેરના ભાવમાં જોવાઈ હતી.